
Qabeja e nderuar 






Qabeja: 

Një ndërtesë katrore afërsisht kubike, në mes të Xhamisë së 
Shenjtë, në Meken e nderuar. Ajo është kibla (drejtimi) drejt, 
të cilës drejtohen muslimanët gjatë namazit dhe adhurimeve 
të tjera që i ka urdhëruar Allahu. 


Ndërtimi i saj: 

Atë e ka ndërtuar El-Khalilu (i dashuri i Zotit) Ibrahimi dhe djali 
i tij Ismaili (Paqja qoftë mbi të dy!), me urdhër të Allahut të 
Lartmadhëruar; pastaj ndërtimi i saj është rinovuar disa herë. 
Allahu i Lartmadhëruar ka thënë: “Kur Ibrahimi dhe Ismaili 
ngritën themelet e Qabes, u lutën: “0 Zoti ynë! Pranoje prej 
nesh (këtë vepër)! Me të vërtetë, Ti je Ai që dëgjon dhe di 
gjithçka!” (Ei-Bekare: 172 ). Profeti (Paqja qoftë mbi të!) mori pjesë 
së bashku me fiset e Mekës së nderuar, në vendosjen e Gurit 
të Zi ( El-Haxher El-Esued) në vendin e tij [në qoshen majtas 
derës së Qabes], kur ata e rindërtuan Qaben. 


Përmasat e Qabesë: 

Distanca nga Er-Rukn El-Esued (këndi i - gurit - të zi) deri në Er-Rukn Esh-Shami 
(këndi i Shamit), është 11.68 m; në të [në këtë faqe] ndodhet dera e Qabes 
Distanca nga Er-Rukn El-Jemani (këndi i Jemenit) deri në Er-Rukn El-Garbi (këndi 
perëndimor), është 12.04 m 

Distanca nga Rukn El-Haxheri El-Esued (këndi i Gurit të Zi) deri në Er-Rukn 
El-Jemani (këndi i Jemenit), është 10.18. m 

Distanca nga Er-Rukn Esh-Shami (këndi i Shamit) deri në Er-Rukn El-Garbi (këndi 
perëndimor) është 9.90 m 


Er-Rukn El-Jemani 
(Këndi i Jemenit) 


Është këndi jug-perëndimor i Qabesë së nderuar, që i paraprin Gurit të Zi, gjatë bërjes së tavafit (rrotullimit rreth Qabes). 
Quhet këndi i Jemenit, sepse është në drejtimin djathtas ose drejt [shtetit të] Jemenit. Veçori e këtij këndi është, se: ai është 
mbi themelet origjinale të Qabesë, që i kanë ndërtuar Ibrahimi dhe Ismaili (Paqja qoftë mbi të dy!); prej Sunetit (traditës 
profetike) është prekja dhe fërkimi i tij pa e puthur, por në pamundësi të kësaj, nuk është prej Sunetit që ta përshëndesim me 
dorë dhe as të themi tekbir (Allahu Ekber) [kur gjendemi përbri tij]. Është vërtetuar, se kur i Dërguari i Allahut (Paqja qoftë mbi 
të!) bënte tavafin rreth Qabesë, e prekte Gurin e Zi dhe Er-Rukn El-Jemani. Për personin që kryen tavafin është e ligjëruar që 
të thotë midis tij (Këndit të Jemenit) dhe Gurit të Zi: “Zoti ynë, na jep të mira në këtë botë, na jep të mira në botën tjetër dhe 
na ruaj nga dënimi i Zjarrit (të Xhehenemit).” (Ei-Bekare: 201). 


Dera e Qabesë 


Forma dhe përmasat e derës së Qabesë kanë ndryshuar në varësi të periudhave historike. Sot, 
dera e Qabesë është 2.5 m lart tokës, gjatësia e derës është 318 cm dhe gjerësia e saj është 
171 cm, ndërsa trashësia e saj është rreth gjysmë metri. Ajo është punuar nga floriri i pastër - në 
formën më të arrirë dhe më të mirë të mundshme - dhe sasia e floririt të përdorur për të është 
rreth 280 kg. Sa në fjalë është bërë për mbrojtjen, mirëmbajtjen dhe nderimin e Qabes. 


Ndërtimi i Qabesë 
përgjatë historisë 


Ndërtimi 1 profetit te Allahut - 
Ibrahimit (Paqja qoftë mbi të!) 


1 një forme afërisht katër këndore 
dhe me dy dyer të ngjitura me tokën 


Ndërtimi i kurejshëve, 
para Islamit. 

pasi nuk u mjaftuan të hollat 
Në të duket El-Hitim (Hixhri), 
i cili është një pjesë e Qabesë 


Ndërtimi i sahabit fisnik 
Abdullah Ibn Ez-Zubejr 
(Allahu qoftë i kënaqur me të!) 

në zbatim të orientimit të të Dërguarit 
të Allahut (Paqja qoftë mbi të!), 
i cili i tha Aishes (Allahu qoftë i 
kënaqur me të!): "Nëse populli yt 
nuk do të ishin të sapodalë nga 
injoranca (para-islame), do ta 
rindërtoja atë (Qaben) mbi themelet e 
lbrahimit”(EI-Bukhari 1586). 

Çelësat e Qabesë 

Kurejshët ia kishin lënë nderin e mbajtjes së çelësave të Qabesë, fisit Benu AbduDari, që janë një 
degëzim i fisit Kurejsh. Kur u çlirua Meka, zbriti fjala e Allahut të Lartësuar: “Allahu ju urdhëron që 
amanetet t’jua ktheni atyre që u përkasin” (En-Nisa: 58); Profeti (Paqja qoftë mbi të!) thirri Uthman 
Ibn Talhan dhe ia dha atij çelësin e Qabesë. Më pas ky çelës kaloi tek Shejbe - djali i xhaxhait 
të Uthmanit,- dhe sot e kësaj dite mirëmbajtësi i Qabes dhe mbajtësi i çelësit të saj është nga 
fisi Benu (bijtë e) Shejbe, në zbatim të porosisë së të Dërguarit të Allahut (Paqja qoftë mbi të!). 
Anëtarët e këtij fisi kanë bërë marrëveshje, që përgjegjës për këtë punë, të jetë më i madhi prej 
tyre në mosh 


Rindërtimi i saj pas 
Abdullah Ibn Ez-Zubejrit 
(Allahu qoftë i kënaqur me të!) 

në kohën e Shtetit Umevit, 
i cili u bë ashtu siç ishte ndërtuar 
nga kurejshët. 


Qabeja sot, Allahu e nderoftë 


Guri i Zi -1 

Guri i zi është një gur i çmuar që ka zbritur nga 
Xheneti dhe gjendet në qoshen e Qabesë së 
nderuar; siç ka thënë Profeti (Paqja qoftë mbi të!): 
“Guri i Zi zbriti prej Xhenetit dhe ishte më i bardhë 
se qumështi, por e nxinë gjynahet e bijve të Ademit 
(njerëzve)” (Et-Tirmidhi 877). Guri i Zi - siç duket sot - 
ka një ngjyrë të zezë që anon tek e kuqërremta dhe 
gjendet në qoshen jugore [të Qabesë]. Ai gjendet 
rreth 1 m mbi tokën ku kryhet rrotullimi [rreth 
Qabesë]. Me kalimin e kohës, përgjatë periudhave 
të ndryshme historike, Guri i Zi ka pësuar thyerje, 
prandaj jo i gjithë masivi që gjendet brenda rrethit 
të florinjtë metalik, është prej Gurit të Zi. Prej tij janë 
vetëm disa copa, njëra prej të cilave ka një madhësi 
afërsisht sa një kokërr hurme (arabe). Këto copëza 
të Gurit të Zi janë të fiksuara dhe mbahen nga një 
përzierje (stuko) e zezë. 

Personi që gjendet pingul me Gurin e Zi,- nëse e ka 
të mundur,- është sunet [shpërblehet po i bëri dhe 
nuk ndëshkohet po i la pa bërë] të bëjë tre gjëra me 
radhë: 

1. Ta puthë Gurin e Zi, duke bërë tekbir. 

2. Ta prekë (ledhatojë) atë me dorë, duke bërë 
tekbir. 

3. Ta përshëndes atë me dorë, duke bërë tekbir. 


- Multezemi (Vendngjitja) 

Kjo ngjitje [e kraharorit, dy duarve dhe faqes për Qabesë] është një 
prej formave të lutjesqë është vërtetuar të jetë bërë nga disa prej 
sahabëve. Forma e saj është që lutësi ta ngjisë kraharorin, dy duart 
dhe faqen e tij në murin e Qabesë dhe pastaj të bëj lutjen që do. 
Vendi i tij: Multezemi (Vendi) parësor ku bëhet lutje e shoqëruar 
me ngjitjen specifike në fjalë, është midis Gurit të Zi dhe derës së 
Qabesë, sipas thënies së Ibn Abasit (Allahu qoftë i kënaqur me 
të!). Lejohet që një gjë e tillë të bëhet gjithashtu edhe në çdo vend 
tjetër të anëve të Qabesë, sepse e gjitha kjo është transmetuar nga 
selefët e devotshëm (dijetarët e tre gjeneratave të para islame). 
Koha e tij: Kjo kohë mund të jetë me të mbërritur haxhiu ose kryerësi 
i umres në Qabe, ose kur t’i japë lamtumirën Qabesë, ose në çdo 
kohë që të dojë. Nuk ka ndonjë dua (lutje) të veçantë për t’u bërë në 
Multezem, që do të thotë se lutja në të bëhet për ato çështje për të 
cilat lutësi është i interesuar, qofshin të dynjasë, qofshin të amshimit. 
Zbatimi i sa në fjalë duhet vepruar pa u ngjeshur me njerëzit dhe pa 
i dëmtuar ata. 


Mizabi (Ulluku) - 

Mizabi i Qabesë së nderuar, është një pjesë (ulluk) e fiksuar në 
anën veriore të tarracës së Qabesë, e zgjatur në anën e Hixhrit. Ajo 
shërben për derdhjen në zonën e Hixhrit, të ujërave të grumbulluara 
mbi tarracën e Qabesë, kur bie shi ose kur lahet tarraca. 


Hixhri (El-Hitim-Muri ndarës) - 

Është një mur i lakuar në formën e një gjysmërrethi, që gjendet në anën veriore të 
Qabesë së nderuar dhe konsiderohet pjesë e saj. 

Historia e tij: Në fillim Qabeja ishte e ndërtuar mbi themelet e Ibrahimit (Paqja qoftë 
mbi të!), e shtrirë drejt veriut në formë thuajse drejtkëndore. Kur kurejshët vendosën 
ta rindërtonin Qabenë, ata grumbulluan të ardhura vetëm nga hallalli, por ato nuk 
mjaftuan për ndërtimin e Qabesë. Ata nuk donin që ta ndërtonin atë me të ardhura të 
përziera me haram, prandaj thanë se do të ndërtonin vetëm aq sa do të mjaftonin të 
ardhurat nga hallalli dhe pjesën e mbetur do ta linin jashtë Qabesë dhe do ta ndanin 
me një mur, me qëllim që asnjë të mos e kryente tavafin brenda tij. Ky mur nuk është 
i gjithi pjesë e Qabesë, pasi sot ky mur, nga mesi i rrethimit të murit të brendshëm të 
Hixhrit deri në murin e Qabesë ka një gjatësi afërsisht 8.5 m, kurse njësia që është 
pjesë e Qabesë është 7 krahë, ose më pak se rreth 5 m. 

Namazi në të (Hixhr); Është sunet që të falet namaz vullnetar brenda Hixhrit dhe 
namazi që falet në të është vërtet falje brenda Qabesë së nderuar. Tregohet se kur 
Aishja (Allahu qoftë i kënaqur me të!) deshi të hyjë në Qabe dhe të falet në të, Profeti 
(Paqja qoftë mbi të!) i tha: “Nëse do të hysh në Qabe, falu në Hixhr, pasi ai është një 
pjesë e Qabesë” (Ebu Daud 2028). 


- Mekami Ibrahim (Vendi i Ibrahimit) 

Është guri mbi të cilin qëndroi babai i profetëve Ibrahimi (Paqja qoftë mbi të!), për të ndërtuar 
Qabenë. Ismaili ia vendosi këtë gur, që Ibrahimi (Paqja qoftë mbi të dy!) të qëndronte mbi të teksa 
vendoste gurët me të cilët e ngriti Qaben. Me këtë rast, gjurmët e dy këmbëve të Ibrahimit (Paqja 
qoftë mbitë!) u stampuan brenda në të dhe ky gur mbeti ngjitur me murin e Qabes deri në ditët e 
kalifit Umer Ibn El-Khatabit (Allahu qoftë i kënaqur me të!). Ai e largoi atë nga Qabeja disa metra, 
me qëllim që të mos i shqetësonte ata që falnin namazin dhe grupet që bënin tavaf rreth Qabesë. 
Shenjat e gjurmëve të këmbëve të Ibrahimit (Paqja qoftë mbi të!) gjenden ende mbi këtë gur. 
Pozita e tij: Mekami Ibrahim ka një pozitë të rëndësishme, pasi ai është një nga shenjat e qarta të 
Xhamisë së Shenjtë (Qabesë), që tregon lidhjen e shpalljeve hyjnore dhe unifikimin e qëllimeve 
të tyre përgjatë historisë. Kështu, Ibrahimi (Paqja qoftë mbi të!) - babai i profetëve - e ndërtoi 
Qabenë, ndërsa ne sot kryejmë adhurimin tonë në të, në zbatim të thirrjes së tij drejtuar njerëzve, 
që të kryejnë Haxhin; ne sot shikojmë gjurmët e ndërtimit të Ibrahimit (Paqja qoftë mbi të!) dhe 
shenjat e këmbëve të tij, siç ka thënë Allahu i Lartësuar: “Në të ka shenja të qarta (që janë): vendi 
i Ibrahimit (Mekami Ibrahim)” (Ai imran: 97). 

Çfarë ligjërohet të bëhet në Mekami Ibrahim: Personi që kryen tavafin në Qabe, ligjërohet që - 
nëse e ka të mundur - të falë sunetin (namazin) e tavafit, pas Mekami Ibrahim ose në drejtimin 
pas tij. Në lidhje me këtë Allahu i Lartësuar ka thënë: “Bëjeni vendin e Ibrahimit si vend-faljeje!” 
(Ei-Bekare: 125). Kurse në rastin kur ka dyndje të madhe, del si detyrë që të ndihmohen ata që 
kryejnë tavafin dhe të mos u nxirret atyre problem duke u falur në rrugën e tyre. Gjithsesi namazi 
i tavafit është i pranuar në çdo vend [të Qabesë] që falet. 


Veshja e 
Qabesë 

Para Islamit, Qabeja 
është veshur me 
llojet më të shtrenjta 
të mbulesave. Pas 
kësaj, kalifët e kanë 
vijuar veshjen e 
saj me ngjyra të 
ndryshme. Veshja 
e sotme e Qabesë 
është një copë e zezë 
mëndafshi e pastër, 
qëndisur me ajete dhe 
dua (lutje) me ngjyrë 
floriri. Një copë e 
vetme konsumon 67 
kg mëndafsh natyral 
dhe copa arrin një 
sipërfaqe prej 658 
metër katror. 

Projektues dhe zbatues 


MODERN GUIDE 


Kompania “Ed-Delil El-Muasir- 
Udhëzuesi Bashkëkohor” 


Shadhroni (Veshja e 
pragut përreth Qabesë) 

Është një strukturë [si platformë e vogël] që qarkon pjesën e poshtme të Qabesë, 
me njëformë të pjerrët dhe shërben për përforcimin e Qabesë [dhe mbulimin e 
pjesës së dalë të themeleve origjinale]. Nuk lejohet të kryhet tavafi duke ecur mbi 
të, sepse sipas fjalës së shumicës së dijetarëve, Shadhroni është pjesë e Qabesë. 

































